नई दिल्ली: कर्नाटक चुनाव के बाद अब पूरे देश की निगाहें उत्तर प्रदेश के कैराना और नूरपुर में जल्द होने जा रहे लोकसभा उपचुनाव पर टिक गई हैं। 2014 के बाद से ही बीजेपी लोकसभा उपचुनाव में खराब प्रदर्शन करती आ रही है। पार्टी अब तक नौ लोकसभा उपचुनाव हार चुकी है। उत्तर प्रदेश में ही इससे पहले गोरखपुर और फूलपुर में पार्टी को करारी हार का मुंह देखना पड़ा है। उत्तर प्रदेश में सपा बसपा के साथ आने के बाद पहले से ही मुश्किलों का सामना कर रही बीजेपी के लिए कैराना की लड़ाई बेहद मुश्किल होने जा रही है। कैराना में 28 मई को मतदान होना है। बीजेपी का सामना करने के लिए पूरा विपक्ष एक साथ नजर आ रहा है। अजीत सिंह का पार्टी आरएलडी ने अखिलेश यादव के साथ समझौते के तहत सपा की उम्मीदवार तबस्सुम बेगम को लोकदल के चुनाव चिन्ह से इस सीट पर उतारा है। सपा-आरएलडी के अलावा तबस्सुम बेगम को कांग्रेस और बीएसपी का भी सर्मथन प्राप्त है। कैराना और नूरपुर राज्य में बीजेपी के लिए बेहद अहम लड़ाई हो गई है।